Évek óta a frontvonalban érezzük magunkat. Mint egy világháborúban. Hol a Vörös Hadsereg söpör át rajtunk, hol a Wehrmacht, mi meg csak kapkodjuk a fejünket. És van, amikor vészjósló a csönd. Talán ez a legrosszabb.

Hetek óta lehetett tudni, hogy valami készül körülöttünk, és a csönd most tört meg. A legfontosabb: az Index.hu Zrt. részvényei a Bodolai László irányítása alatt működő Magyar Fejlődésért Alapítvány tulajdonában maradtak. Ami változott: az Index legfontosabb partnerei – a hirdetéseket értékesítő CEMP SH, valamint a szerkesztőségi rendszert biztosító és fejlesztő cég – Ziegler Gábor és Oltyán József tulajdonába kerültek. Ugyanez a két ember cégein keresztül megvásárolta Bodolai Lászlótól az NP Nanga Parbat 17 Zrt.-t, ami a Magyar Fejlődésért Alapítványt alapította.

Van két alapvető dolog, ami nélkül nem létezik Index. Az egyik a tartalmi függetlenség, vagyis az, hogy a szerkesztőség a szakmai szabályokat betartva azt ír, amit akar, olyan képet közöl, amilyet akar – ebbe kívülről beleszólni nem lehet. A másik: a szerkesztőség azokkal a munkatársakkal dolgozik, akikkel akar, kívülről ránk erőltetni senkit nem lehet, ahogy külső utasításra kirúgni sem.

Az alapítványi tulajdon eddig mindkettőt biztosítani tudta.

Amit akarunk, nagyon egyszerű. A háborúban az összes egészséges lelkületű ember nem akar mást, csak békét. Mi nem akarunk mást, csak azt, amit eddig is tettünk: újságot írni a legjobb tudásunk szerint, függetlenül jobboldaltól, baloldaltól, Fidesztől, MSZP-től, Jobbiktól, Vörös Hadseregtől, Wehrmachttól.

A jelenlegi helyzetben két garancia van arra, hogy az Index úgy működjön, mint eddig.

Az egyik a jelenlegi alapítványi konstrukció. Amíg ez nem változik, a kuratórium egyetlen tagja Bodolai László marad, a szerkesztőség szabadon dolgozhat.

A másik a mindenkori főszerkesztő, akit – úgy, mint eddig – a szerkesztőség megbecsült tagjai közül választ a szerkesztőség, és támogatja bizalmi szavazáson.

Ha így marad, akkor hiszünk abban, hogy maradunk, akik voltunk, a tartalmi függetlenségünkön csorba nem esik, és azokkal dolgozhatunk, akikkel mi jónak látjuk.

Ha bármilyen változás van, a lehető leghangosabban jelezzük a világnak. És ez nem csak egy ígéret. Az Index.hu szerkesztősége a mai napon létrehozott egy oldalt, ahol bármikor bárki ellenőrizheti, hogy a szerkesztőség saját álláspontja szerint hagyják-e, hogy munkáját a piaci és politikai szereplőktől, illetve a tulajdonosi befolyástól függetlenül végezze. Az oldal tulajdonosa nem egy cég, hanem az Index szerkesztősége által szabadon választott mindenkori szakmai vezető. A szabadindex.eu oldalon ezentúl mindig ellenőrizhetik, hogy az Index szerkesztősége szabadon dolgozik-e éppen.

A barométer jelenlegi állása szerint az index: független.

Ághassi Attila

Ajpek Orsolya

Andacs Botond

Aradi László

Bakró-Nagy Ferenc

Barakonyi Szabolcs

Bohus Péter

Bolcsó Dániel

Bődey János

Brückner Gergő

Cser Ildikó

Csizmazia Zoltán

Csurgó Dénes

Dávid Erika

Demeter Ágnes

Dezső András

Dull Szabolcs

Egyed Anna

Előd Fruzsina

Fábián Tamás

Fehér János

Fiantok Dániel

Flachner Balázs

Fodor Orsolya

Földes András

Földi Gábor

Győri Zsófia

Gyulai Bence

Haász János

Hanula Zsolt

Hegyeshalmi Richárd

Hermann Irén

Hernádi Levente Haralamposz

Hollik Ágnes

Horváth Balázs

Hudák Hajnal

Huszti István

Iván András

Janecskó Kata

Jávor Bence

Jenei Miklós

Joó Gábor

Joób Sándor

Kalas Györgyi

Karip Timi

Kárpáti Márton

Klág Dávid

Kocsis Krisztina

Kolozsi Ádám

Kolozsvári Tímea

Koroknai Gergely

Kovács Bálint

Kovács Dávid

Kugyela Tamás

Libor Anita

Lovas Gergő

Martiskó Gábor

Matalin Dóra

Merényi Dániel

Mészáros Tamás

Miklósi Gábor

Munk Veronika

Nagy Attila Károly

Német Tamás

Németh Péter

Nyilas Gergely

Pándi Balázs

Péter Dávid

Presinszky Judit

Rácz Attila

Ráti József

Rovó Attila

Sajó Dávid

Somogyi Péter

Stöckert Gábor

Stubnya Bence

Szabó Péter

Szabó Zoltán

Szalai Bálint

Szalma Baksi Ferenc

Szémann Tamás

Szilágyi Máté

Szilli Tamás

Szőke Barna

Tar Viktória

Tenczer Gábor

Thüringer Barbara

Tóth Balázs

Tóth Gergely

Tóth-Szenesi Attila

Trencsényi Ádám

Varga Attila

Zubreczki Dávid

Zsilák Szilvia